ၸဝ်ႈၶူး တွၵ်ႉတိူဝ်ႇ ပၺ်ၺႃၽေႃၵ (ႁိူင်းသႅင်)
ပီႈၼွင်ႉႁူမ်ႈတွင်ႉ.
ၸဝ်ႈၶူးတွၵ်ႇတိူဝ်ႇ ပၺ်ၺႃၽေႃ ႁိူင်းသႅင်းၼႆႉ မီးပီႈၼွင်ႉႁူမ်ႈတွင်ႉၵၼ် 6ၵေႃႉ၊ ပဵၼ်ၵေႃႉထူၼ်ႈထိ 5၊ ယိင်း (3) ၵေႃႉ ၸၢႆး 3ၵေႃႉယဝ်ႉ။ ၼႂ်းပီႈၼွင်ႉႁူၵ်းၵေႃႉၼၼ်ႉ 1 ၼၢင်းလူႇ၊ ပီႈသူး ႁွင်ႉ ၸၢႆးသၢင်ႇသု၊ ၼၢင်းပွႆး၊ႁွင်ႉ ၼၢင်းၶမ်းမူဝ်၊ (လုပီ-2003) ၸၢႆးမိၼ်ႉ ၸၢႆးပၢၼ်းၸိင်ႇ လႄႈ ၼၢင်းၼုမ်ႇ
ၶၢဝ်းတၢင်းၵၢၼ်ႁဵၼ်းပရိယၢတ်ႈတိ ၼႂ်းမိူင်း လႄႈ ၼွၵ်ႈမိူင်း.
ဝၢႆးပဵၼ်သၢင်ႇယဝ်ႉသိုပ်ႇယူႇတိႈၵျွင်းဝၢၼ်ႈသေႃႉ လႆႈဝႃႇၼိုင်ႈသေ ၸင်ႇလႆႈၵႂႃႇႁဵၼ်းလိၵ်ႈတီႈ ဝဵင်းႁၢႆးႁူဝ်း၊ တူင်ႇဝဵင်းၵၢတ်ႇလေႃႇ (ၵလေႃး)ယူႇယဝ်ႉ။ ယူႇတီႈဝဵင်းႁၢႆးဝူဝ်း လႆႈသွင်ၿီသေ သိုပ်ႇၶၢႆႉၵႂႃႇတီႈဝတ်ႉထမ်ႈၸိတ်တႃႉပႃလႇ ဝဵင်းၵျွၵ်ႉပတွင်း၊ ၼႂ်းတိူင်းမၼ်းတလေး။ ယူႇတီႈၵျွၵ်ႉပတွင်း လႆႈ (5) ပီသေ (1993-1997)သိုပ်ႇၶၢႆႉၵႃႇတီႈ ဝတ်ႉၵျၶဝႆၢး (ၵျွင်ႈမႆႉသၢင်းၶမ်း)၊ တီႈဝဵင်းပႃႇၵိူဝ်) 1997-1998) ယူႇတီႈပႃႇၵိူဝ် 2 ပီသေ သိုပ်ႇၶၢႆႉၵႂႃႇၸူးတိူၵ်ႈသွၼ်လိၵ်ႈလူင် ပၸူဝ်းၸဵင်ႇမႂ်ႇ ဝဵင်းတႃႈလိူဝ်ႇ ဢၼ်မီးသင်ႇၶႃႇယူႇ တင်းၼမ်(3000) ၼၼ်ႉယူႇယဝ်ႉ။ (1999-2002) ယူႇတီႈတႃႈလိူဝ်ႇ (3) ပီသေ ယဝ်ႉၸၼ်ႉၶူးထမ်မႃၸရိယ၊ ဝၢႆးသေယဝ်ႉ ထမ်မႃႇၸရိယယဝ်ႉ ၶိုၼ်းႁဵၼ်းၶူးသွၼ် တီႈတိူၵ်ႈသွၼ်လိၵ်ႈပ ၸူဝ်းယဵင်ႇသေ ၸင်ႇလႆႈၶၢႆႉၵႂႃႇယူႇတႃႈၵုင်ႈ ပုၼ်းတႃႇႁဵၼ််းလိၵ်ႈဢဵင်းၵလဵတ်ႈ လႄႈ သိုပ်ႇၶၢဝ်းတၢင်း ၵၢၼ်ႁဵꧣ်းၼွၵ်ႈပိူင်ႈယူႇယဝ်ႉ။ ၶၢႆႉတႃႈလိူဝ်ႇမႃးယူႇတႃႈၵုင်ႈ တီႈလေႈၵျႃၼ်းၸၵ်ႉၵျႃႇ ဢဝ်ဝႃႇၸွမ်းၸဝ်ႈသြႃႇမိူင်းၵုတ်ႈ(ၼၼ်ႇတဝမ်ႇသ)ယူႇယဝ်ႉ။ ဝၢႆးဢၵွႇဝႃႇမႃး ပီ2003 လိူၼ်တီႇၸိမ်ႇပိူဝ်ူႇၼၼ်ႉလႆႈသိုပ်ႇၶၢဝ်းတၢင်း တႃႇႁဵၼ်းတၢင်းမေႃထႅင်ႈ တီႈမိူင်းသီႇႁူဝ်ႇ၊ ယူႇသိႇႁူဝ်ႇလႆႈ 3 ပီသေ ထိုင်မႃးပီ 2006 လိူၼ်ၼူဝ်ႇဝိမ်ႇပိူဝ်ႇၼၼ်ႉ လႆႈၵႂႃႇပိုၼ်ၽေသႃႇသႃၼႃႇ တီႈမိူင်းၵူဝ်းရိယႃယူႇယဝ်ႉ။ ယူႇတီႈဝတ်ႉမိူင်းမၢၼ်ႈ ဢၼ်ၸဝ်ႈသြႃႇၸၼ်ႇတိမႃႇ (တၢင်ႉယၢၼ်း) ၼႄႇတင်ႈၼၼ်ႉ လႆႈ 2 ပီသေ သိုပ်ႇပိုၼ်ၽေႈသႃႇသၼႃႇ မိူင်းဢိၼ်တူဝ်ႇၼီးသျႃး၊ တီႈဝတ်ႉ ꩪမ်မတီပ၊ ဝဵင်းမႃႇလင်ႇပႃႇတ ဢၼ်မီးၸၼ်ဝဵင်းလူင် သုရႃႇၽယ မိူဝ်ႈၼႂ်းပီ 2008 ၼၼ်ႉယူႇယဝ်ႉ ပီ2009ၼၼ်ႉ လႆႈမႃးသိုပ်ႇ ႁဵၼ်းထႅင်ႈ တီႈမိူင်းထႆးယူႇယဝ်ႉ။ 
ႁဵၼ်းလိၵ်ႈလၢႆး လႄႈ တီႈယူႇလၢႆလၢႆတီႈ.
1. 1990 ၶိုၼ်ႈပဵၼ် သၢင်ႇပွၵ်ႈၵမ်းသွင် လဵပ်ႈႁဵၼ်းလိၵ်ႈတႆး၊ သၢင်ႇတိုဝ်းၵမ်၊ လႄႈ သင်ႇၶႃႇလေႃးဝႃႇတ ၽၢႆႇတႆး၊ (ၵျွင်းဝၢၼ်ႈသေႃႉ တူင်ႇဝဵင်းမိူင်းသူႈ)
2. 1991 ဢွင်ႇၸၼ်ႉမူႇလ ယွင်ႈႁူၺ်ႈ (ဝတ်ႉသႃႇသၼဝိပုလ ၵၢင်ဝဵင်း ႁၢႆးဝူဝ်း)
3. 1992 ဢွင်ႇၸၼ်ႉၸၼ်ႉဢၶျေပျႃႉမူႇလ လူင်ပွင်ၸိုင်ႈ (ဝတ်ႉသႃႇသၼဝိပုလ ၵၢင်ဝဵင်း ႁၢႆးဝူဝ်း)
4. 1993 ဢွင်ႇၸၼ်ႉဢွၼ်ႇ (ဝတ်ႉထမ်ႈၸိတ်တပႃလ ဝဵင်းၵျွၵ်းပတွင်း)
5. 1994 ဢွင်ႇၸၼ်ႉၵၢင် (ဝတ်ႉထမ်ႈၸိတ်တပႃလ ဝဵင်းၵျွၵ်းပတွင်း)
6. 1995-1996 (တူၵ်းပီၼိုင်ႈ ပုၵ်ႉသႃႇပွၵ်ႈ ဝတ်ႉႁဝ်းတူၵ်းမူတ်းႇ သင်ႇၶႃႇမၢၼ်ႈ လႄႈ ၵလႃး မင်ႁူဝ်ၵၼ် ပီၼိုင် ႁၢမ်း 2 ပီ)
7. 1997 ဢွင်ႇၸၼ်ႉလူင် (တိူၵ်ႈသွၼ်လိၵ်ႈ ၵျၶဝၢႆး ဝဵင်းပႃႇၵိူဝ်)
8. 1998 ႁဵၼ်းပိုၼ်ႉထၢၼ်တႃႇၸၼ်ႉၶူး (တိူၵ်ႈသွၼ်လိၵ်ႈ ၵျၶဝၢႆး ဝဵင်းပႃႇၵိူဝ်)
9. 1999 ၸပ်းၵျၢမ်းၼိုင်ႈပႃႇရႃႇၸိၵၢၼ်ႇ (ထမ်ႇမပႃႇလ မၸူဝ်းယဵင်ႇမႂ်ႇ တႃႈလိူဝ်ႇ)
10. 2000 သီလၵ်ႉၶၼ် (ထမ်ႇမပႃႇလ မၸူဝ်းယဵင်ႇမႂ်ႇ တႃႈလိူဝ်ႇ)
11. 2001 ထမ်မသင်ႇၵၼီ (ထမ်ႇမပႃႇလ မၸူဝ်းယဵင်ႇမႂ်ႇ တႃႈလိူဝ်ႇ)
12. 2002 ႁဵၼ်းဢဵင်ႈၵလဵတ်ႈ (လေႈၵျႃၼ်းၸၵ်ႉၵျႃႇ တႃႈၵုင်ႈ)
13. 2003 ၵႂႃႇသီႇႁူဝ်ႇ တင်းၸဝ်ႈၶူးဝႃႇယႃႇမိၼ်တ ၊ ဝႄႉမိူင်းထႆး(ၸဝ်ႈၶူးပႁႃႇသေမ မႃးႁၢပ်ႉ)ပီႈၼၢင်း ၼၢင်းၶမ်းမူဝ် ႁွင်ႉၼၢင်းပွႆး လု၊
14. 2004 ၶိုၼ်ႈလိၵ်ႈဢဵင်ႈၵလဵတ်း တီႈသီႇႁူဝ်ႇ (ပေႃႈလုသဵင်ႈၵၢမ်ႇသုတ်းမုၼ် တင်ႈပီႈၼၢင်း)
15. 2005 ၶိုၼ်ႈၸၼ်ႉဢႅမ်ႇဢေႇ ၸၼ်ႉၸွမ်ၵေႇလၼီႇယ သီႇႁူဝ်ႇ
16. 2006 ၵႂႃႇၵူဝ်းရီယႃး ယူႇဝဵင်းသူဝ်း ၸွမ်းၸဝ်ႈသုယႃႇၼ (သႅင်ႁူဝ် မိူင်းၽူင်း)
17. 2007 ယူႇၵူဝ်းရီယႃး (ယူႇၵူဝ်းရီးယႃး ၸွမ်းၸဝ်ႈၸၼ်ႇတိမႃႇ)
18. 2008 ဢိၼ်ႇတူဝ်ႇၼီးသျႃး၊ (မႃႇလင်ႇပႃႇတု သုရႃႇၽယ)
19. 2009 မႃးမိူင်းထႆး ဢဝ်ဝႃႇတီႈၼမ်ႉထွင်းသိၵ်ႉၶႃႇလႆး ၸၼ်ႉၸွမ်မႁိတူၼ်း
20. 2010-2011 ဢဝ်ဝႃႇၼမ်ႉထွင်းသိၵ်ႉၶႃႇလႆး ၸၼ်ႉၸွမ်ပႁိတူၼ်း(လုမ်းလႃးၸဝ်ႈသုၶမ်းတႆး)
21. 2012 ဢဝ်ဝႃႇဝတ်ႉဝေႇလုဝၼ်ႇ တူၼ်ႈတီး
22. 2014 ဢဝ်ဝႃႇၸိင်ႇၵပူဝ်ူႇ လႄႈ လုမ်းၸဝ်ႈသြႃႇဝၸီပိၵ်ႉ ၸွမ်းၸဝ်ႈသြႃႇသုၶမ်း
23. 2015 ဢဝ်ဝႃႇဝေႇလုဝၼ်ႇ ဝဵင်းတူၼ်ႈတီၶိုၼ်း မိူဝ်းလုမ်းꩮႃးၸဝ်ႈသြႃႇလူင် ဝိၸယ
24. 2016 ဝတ်ႉထႆးၼရေးသုၼ် သႃလႃးယႃး ႁိမ်းၸၼ်ႉၸွမ်မႁိတူၼ်ႈ (လုမ်းလႃးၸဝ်ႈၶူးလူင် တီႈ ၸိင်ႇၵပူဝ်ႇ
25. 2017 ဢဝ်ဝႃႇတီႈၵုင်ႈထဵပ်ႈၵရဵတ်သႃႇၶွၼ်း
26. 2018 မိူဝ်းၶိုၼ်းတူၼ်ႈတီး ပဵၼ်ၶူးသွၼ် ၸၼ်ႉၸွမ်ပုတ်ႉထမိူင်းတႆး SSBU သွၼ် ဢၽိထမ်ႇမႃႇ
27. 2019 ဢဝ်ဝႃႇ တီႈၸၼ်ႉၸွမ် ပဵၼ်ၶူးသွၼ်
28. 2019 လိုဝ်ႈဝႆႉ ၵၢၼ်ပူင်သွၼ်လိၵ်ႈ ၵွပ်ႈပိူဝ်ႈလူဝ်ႇၶတ်းၸႂ် ၸႃႇၸုမ်ႈၶူး ပႃႇရၵူႇ (PhD Mahidol University)
29. 2020 ယဝ်ႉၸုမ်ႈၶူးပႃႇရၵူႇ တီႈၸၼ်ႉၸွမ် မႁိတူၼ်း ဝၼ်းထိ24/4/2020
ၵၢၼ်တူင်ႇဝိူင်းၵူၼ်း ၵၢၼ်သႃႇသၼႃႇ ဢၼ်လႆႈၸွႆႈမႃး လၢႆလၢႆမိူင်း.
• မိူဝ်ႈယူႇၵျွၵ်ႉပတွင်း လႆႈဢဝ်ၸဝ်ႈသၢင်ႇတႆးၵႂႃႇဢၢပ်ႈပၼ် ၵူႈပီ၊
• တႃႈလိူဝ်ႇ-ပဵၼ်ၵႅမ်ၽူႈမၢႆၼႂ်းၸုမ်းသင်ႇၶႃႇတႆး ဝဵင်းတႃႈလိူဝ်ႇ၊
• တႃႈၵုင်ႈ-လႆႈၸွႆႈၵၢၼ်လိၵ်ႈလၢႆး ပိၼ်ႇလိၵ်ႈတီႈၸဝ်ႈသြႃႇမိူင်ႈၵုတ်ႈ၊
• သီႇႁူဝ်ႇ- လႆႈၸွႆႈၵၢၼ်ၶၢဝ်းတၢင်းသီႇႁူဝ်ႇ လႄႈ ၵႅမ်ႁူဝ်ၼႃႈသင်ႇၶႃႇတႆး တီႈမိူင်းသီႇႁူဝ်ႇ၊
• ၵူဝ်းရီးယႃး- ပွင်ၵၢၼ်သႃႇသၼႃႇ လႄႈ ဢဝ်ပုၼ်ႈၽွၼ်းႁေႃးတြႃး၊ ႁဵတ်းၶူးသွၼ်၊
• ဢိၼ်တိယ- ၶဝ်ႈၸွႆႈၵၢၼ်မိူဝ်ႈပိုတ်ႇဝတ်ႉမႂ်ႇ ဝတ်ႉတႆးၵမ်ႇပေႃးၸၶူးဝႃးဝုၼ်းၸုမ်ႉ လႄႈ ႁႃငိုၼ်းၵွင်ၵၢင်ပၼ် ပီ2008၊
• ဢိၼ်ႇတူဝ်ႇၼီးသျႃး- ပဵၼ်ၶူးသွၼ် တီႈၶေႃးလိၵ်ႉၶျ် ၵေႇတရႃႇၸတ်ႉသ မႃႇလင်ႇပႃႇတု၊
• မိူင်းတႆး-ၸွႆႈၵၢၼ်လိၵ်ႈလၢႆး၊ ပပ်ႉသႅင်သယၢမ်၊ ႁဵတ်းၶူးသွၼ်၊ တိႈၼမ်ႉထွင်းသိၵ်ႉၶႃႇလႆး ၸၼ်ႉၸွမ်မႁိတူၼ်း၊ ပူင်သွၼ်ပၼ်လၢႆးၶူၼ်ႉၶႂႃႉသင်ႇၶတႆး၊ တိႈဝတ်ႉသႃႇထုၵတိတ်ႇ၊ ၵုင်ႈထဵပ်ႈ၊ ၶဝ်ႈႁူမ်ႈပင်ၵုမ်ပုတ်ႉထသႃႇသၼႃႇ လၢႆꧦတီႈ၊ ဢဝ်ပုၼ်ႈၽွၼ်း လုမ်းလႃးၸဝ်ႈသြႃႇလူင် ၸိူဝ်းမႃးယူတ်းယႃးတူဝ်မိူင်းထႆး မိူၼ်ၼင်ႇ ၸဝ်ႈသြႃႇလူင် ဝတ်ႉဝေႇလုဝၼ်ႇ တူၼ်ႈတီး။ ၸဝ်ႈသြႃႇလူင် ဝိၸီႇပိၵ်ႉ၊ ဢွၼ်ၵႂႃႇမိူင်းသိင်ႇၵပူဝ်ႇ၊ ၸဝ်ႈသုၶမ်းတႆး တႄႇၵႂႃႇၸိူဝ်းၼႆယဝ်ႉ။ လိူဝ်သေ ၼၼ်ႉ ယၢမ်းမိူဝ်းတၵႃႇသတ်ႉထႃး မႃးယႃတူဝ်ၵေႃႈလႆႈၵႂႃႇၸွႆႈတင်းၼမ်ယူႇယဝ်ႉ။ မိူဝ်ႈၸဝ်ႈၶူးဝႃႇယႃႇမိၼ်ႇတ လူမ်ႉၶွမ်ႈလႄႈ မႃးယႃတူဝ်တီႈၵုင်းထဵင်ႈ ၸဝ်ႈဝိမယႃၽိပႃလ လၢင်းၶိူဝ်း မႃးယႃတူဝ်ၶိုၼ်ႈႁူင်းယႃ ၸိူဝ်းၼၼ်ႉၵေႃႈ လႆႈၵႂႃႇပၼ်ႁႅင်းသူတ်ႇမုၼ်းပၼ် ၸိူဝ်းၼႆႉယူႇယဝ်ႉ။ လႆႈဢဝ်သြႃႇဝိလႃႇသ(ပၢင်လူၼ်ႇ၊ ထုင်ႉပူင်း) ၸဝ်ႈၶူးဝိတ်ၸႃႇၼၼ်ႇတ (ဝတ်ႉဢွင်ႇမင်ႇၵလႃႇ၊ ၵုၼ်ႁဵင်) မႃးယႃတူဝ် တင်ႈတႄႇဢဝ်တႃႈၵုင်ႈမႃးထိုင် ၵုင်ႈထဵပ်ႈ တေႃႇပေႃးမိူဝ်းၶိုၼ်းယူႇယဝ်ႉ။
• တီႈၸိင်ႇၵပူဝ်ႇ-ပုတ်ႈၸဝ်ႈၶူးဝႃႇယႃႇမိၼ်တ- ဢဝ်ပုၼ်ႈၽွၼ်းႁေႃးတြႃး လႄႈပွင်ၵၢၼ်ဝတ်ႉ ပီ 2014 သေ လႆႈဢဝ်ဝႃႇပၼ်၊ လိူဝ်သေ ၼၼ်ႉႉ လႆႈၶဝ်ႈႁူမ်ႈၵၢၼ်ၸွမ်းလၢႆလၢႆပီ ၊ ပီၼႆႉ လႆႈလုမ်းꩮႃးၸဝ်ႈသြႃႇဝၸီႇဝိၵ်ႉ တီႈၸိင်ႇၵပူဝ်ႇ ၶၢဝ်းတၢင်းသီႇလိူၼ်၊ ၵမ်ႈၼမ်လႆႈဢွၼ်ၵွႃႇႁူင်းယႃ (National Universtiy Hospital (NUH)
• 2011 မလေးသျႃး-ၸွႆႈၶဝ်ႈႁူမ်ႈမိူဝ်ႈပိုတ်ႇဝတ်ႉ ဢွၵ်သ်ၽူတ်ႉပုတ်ႉထဝိႁႃႇရ
• -မိူင်းမၢၼ်ႈ-ပၢင်ၵုမ်ၶွမ်ႇၽရႅၼ်ႉ တီႈၸၼ်ႉၸွမ်ထေႇရဝႃတ၊ ၽူႈမၢႆၸဝ်ႈၶူးလူင် 2006၊ ပၢင်ၵုမ်ၶွမ်ႇၽရႅၼ်ႉလိၵ်ႈလူင် ပွၵ်ႈၵမ်း 1/2//3/4/5/6) တႃႈၵုင်ႈ၊ လႆၢးၶႃႈ၊ လႃႈသဵဝ်ႈ၊ တႃႈလိူဝ်ႇ၊ပၢင်လူင်၊ ပၢင်ဢူႈလူင်၊ ပီ 2017 ၼၼ်ႉ မႃးလႆႈႁပ်ႉဢဝ်ပုၼ်ႈၽွၼ်း ပဵၼ်ၽူႈမၢႆၵူႈလွင်ႈလွင်ႈ ဢၼ်ၸတ်းႁဵတ်း ပၢင်ၵုမ်ၶွၼ်ႇၽရႅၼ် လိၵ်ႈလူင်ၼၼ်ႉယူႇယဝ်ႉ
• မိူင်းသူႈ- တူင်ႉၼိုင်ၸွႆႈထႅမ်တႃႇပီၵွၼ်းငိုၼ်း ၸွႆႈထႅမ်ၵူႈလွင်ႈလွင်ႈ၊ လေႃႇသွၼ်းၽြႃးသႅင်လႅင် တေႃႇပေႃးလႆႈပၢင်းမိူဝ်းႁွတ်ႈထိုင်တီႈမိူင်းသူႈ၊ လုၵ်ႉဢဝ်တီႈသုၽၼ်းပူးရီး မိူဝ်းထိုင်မိူင်းတႆး၊
• ပၢင်လူင်-ၵႅမ်ၽူႈမၢႆ ငဝ်ႈငုၼ်းမုၵ်ႉလူင်သင်ႇၶၸိုင်ႈတႆး(တႃႇၼႂ်းမိူင်းထႆး)၊
• ဝၢၼ်ႈသေႃႉ- ပဵၼ်ၸဝ်ႈၼႃႇယၵ ဝတ်ႉလူင်ဝၢၼ်ႈသေႃႉ၊ ပီ2022 တေႃႇထိုင် မိူဝ်ႈလဵဝ် တိုၵ်ႉဢွၼ်ႁူဝ်သေ ၵေႃႇသၢင်ႈၵျွင်းၼႃႇယၵ တီႈဝၢၼ်ႈသေႃႉ တႃႇႁႂ်ႈပဵၼ်တီႈမၢႆတွင်း ယဝ်ႉၸုမ်ႈၶူးပႃႇရၵူႇယူႇယဝ်ႉ။ 
တူင်ႉၼိုင်ၵၢၼ်လိၵ်ႈလၢႆး.
မိူဝ်ႈတိုၵ်ႉပဵၼ်လုၵ်ႈႁဵၼ်းယူႇတိႈ ပႃႇၵိူဝ် လႄႈ တႃႈလိူဝ်ႇၼၼ် လႆႈၵႂႃႇပဵၼ်ၶူးသွၼ် လိၵ်ႈတႆးၶၢဝ်းမႆႈ ၼႂ်းၼွင်ႉထုင်ႉႁၢႆးယႃႈ လႄႈ မိူင်းသူး တၢင်ႉယၢၼ်း၊ မိူင်းယၢင်း ၼႂ်းမိူင်းၶၢင်(5) ပီထပ်းၵၼ်၊ လႆႈတႅမ်ႈလိၵ်ႈႁွမ်တွမ်လူင်းၼႂ်းၸဵင်ၶမ်းလႅင်း၊ ၶၢဝ်းတၢင်းသီႇႁူဝ်ႇ၊၊ သႅင်သယၢမ် မႃးလၢႆꧦပီ၊ ယၢမ်ႈၶပ်ႉၶိုင်ပပ်ႉ ဝၼ်းၵိူတ်ႇ ၸဝ်ႈၶူးလူင် ထမ်ႇမသႃႇမိ၊ ပပ်ႉမၢႆတွင်းပိုတ်ႇၸၼ်ႉၸွမ်ပုတ်ႉထ မိူင်းတႆး၊ ပိၼ်ႇပပ်ႉ ပိုၼ်းသႃႇသၼႃႇမိူင်ႈၵဵင်းၵုင် လႄႈ ပိုၼ်းၸဝ်ႈသြႃႇ ထမ်မေႃတယ၊ (ၵဵင်းတုင်) ပပ်ႉတီႈမၢႆတွင်း ၽွင်းဝၼ်းၵိူတ်ႇ၊ ပီၵွၼ်းၶမ်း (50) ပီတဵမ် ၸဝ်ႈၶူးလူင် တွၵ်ႇတိူဝ်ႇ ထမ်ႇမသႃႇမိ (ယႃႇပေႁႆႈ)၊ ပပ်ႉၵႅမ်မိုဝ်း ၸုမ်ႈၵုလသမၵ်ႉၵီႇ၊ ဝဵင်းတူၼ်ႈတီး ၸိူဝ်းꧣႆယဝ်ႉ။ 
 ပီ2020 မွၼမ်းႁဵတ်းပပ်ႉၸဝ်ႈၶူးဝိတ်ႇၸႃႇၼၼ်ႇတ (ၶၢဝ်းတၢင်းတုပီႈမွၵ်ႇၵီႈႁူင်ႈၸဝ်ႉ)၊ လိူဝ်ၼၼ်ႉ လႆူႈဢဝ်မုၼ်ႈၽွၼ်းၸွႆႈထႅမ် ၽိုၼ်လိၵ်ူၶၢဝ်းသီႇႁူဝ်ႇ လႄႈ သႅင်သယၢမ်ယူႇယဝ်ႉ။
ၸုမ်ႈၶူးဢၼ်လႆႈမႃး.
ၸုမ်ႈၶူးထမ်ႇမႃႇၸရိယ ၽၢႆႇမၢၼ်ႈ၊ ၽၢႆႇတႆး
1. သႃႇသၼꩪꩡ ꩪမ်မႃၸရိယ 2002၊
2. ပရိယတ်တိသၻ်ꩪမ်မပႃလ ꩪမ်မႃꩡရိယ2000၊
3. ၸုမ်ႈၶူးဢႅမ်ႇဢႄႇ Master of arts (Buddhism) ၸၼ်ႉၸွမ်ၵေႇလၼီယ၊ မိူင်းသီႇႁူဝ်ႇ 2005
4. ၸုမ်ႈၶူးပႃႇရၵူႇ (PhD) တီႈၸၼ်ႉၸွမ်မႁိတူၼ်း မိူင်းထႆး 2020၊ PhD in Buddhist Studies
တီႈယၢမ်ႈပဵၼ်ၶူးသွၼ်မႃး.
ယၢမ်ႈပဵၼ်ၶူးသွၼ်လိၵ်ႈတႆးၶၢဝ်းမႆႈ
• ၼွင်ႁႆၢးယႃႈ ၸေဝဵင်းယွင်ႁူၺ်ႈ
• တၢင်ႉယၢၼ်း
• မိူင်းယၢင်း မိူင်းၶၢင်
• ဝၢၼ်ႈသေႃႉ တူင်ႇဝဵင်းမိူင်းသူႈ
• ႁၢႆးပႃ တူင်ႇဝဵင်းမိူင်းသူႈ၊ လႆႈပိုတ်ႇပၢင်သႂၼ် ၸွမ်ႈလၢႆꧦတီႈ ႁႃႈပီထပ်းၵၼ် လုမ်းꩮုမ်းယူႇယဝ်ႉ။
• ၶူးသွၼ် -တိူၵ်ႈသွၼ်လိၵ်ႈမၸူဝ်းယဵင်ႇမႂ်ႇ တႃႈလိူဝ်ႇ
• ၶူးသွၼ်- မိူင်းၵူဝ်းရီးယႃးၸၢၼ်း ဝဵဝ်းသူဝ်းꩮ်၊
• ၶူးသွၼ်-ၸၼ်ႉၸွမ်ၵေဢရႃႇၸတ်ႉသ မၢင်ႇလႃႇပႃႇတု မိူင်းဢိၼ်ႇတူၼီးသျႃး၊
• ၶူးသွၼ်-သွၼ်လိၵ်ႈဢင်ႈၵိတ်ႉ လုၵ်ႈႁဵၼ်းမႁိတူၼ်း တီးၼမ်ႉထွင်းသိၵ်ႉၶႃႇလႆး မႁိတူၼ်း
• တေႇဢဝ်ပီ 2018 တေႃႇမိူဝ်ႈလဵဝ် 2022 ပဵၼ်ၶူးသွၼ် ၵထိၵၽၢႆႇဢၽိထမ်မႃ လႄႈ ပႃႇႁူမ်ႈပဵၼ်ပႃးၶူးသွၼ် ၽၢႆႇဢင်းၵိတ်ႉ ယူႇယဝ်ႉ။ 
တႃႇတေလႆႈၸုမ်ႈၶူးပႃႇရၵူႇၼၼ်ႉ ၸဝ်ႈၶူးႁဝ်းလႆႈလဵပ်ႈႁဵꧣ်း ၶူၼ်ႉၶႂႃႉၽိုၼ်လိၵ်ႈ ဢၽိထမ်ႇမႃ ဢၼ်ၵဝ်ႇၵေႇၽိုၼ်ၼိုင်ႈ ꧦၸိုဝ်ႈဝႃႈ သၸ်ၸ သင်ၶေပꧦ လုၵ်ႉတီႈပႃႇလိ ၽိုၼ်ငဝ်ႈမၼ်းသေ ပိၼ်ႇပဵၼ်ၽႃႇသႃႇဢင်းၵိတ်ႉ၊ သပ်းလႅင်းတီႈၵႂၢင်ႈမၼ်းသေ ယဝ်ႉႁူမ်ႈပႃး၊ တႅၵ်ႈတူၺ်းလၢႆꧦမူႇ မိူၼ်ႇၼင်ႇ မူႇမၢၼ်ႈ၊ ထႆး၊ သီႇႁူဝ်ႇ၊ ဢင်းၵိတ်ႉ ၸိူဝ်းꧣႆသေ ၶိုၼ်းမႄးထတ်းပႃႇလိၶိုၼ်းၵေႃႈ ပႃးဝႆႉႉၼၼ်ႉယဝ်ႉ။ ၽိုၼ်လိၵ်ႈၼႆႉ ပဵၼ်ၽိုၼ်လိၵ်ႈ ဢဝ်တၢင်ႇတႃႇလႆႈၸုမ်ႈပီႇဢဵၵ်ႉၶျ်တီႇ ၼၼ်ႉယဝ်ႉ။
ၼႃႈၵၢၼ်တီႈၸၼ်ႉၸွမ်ပုတ်ႉထ မိူင်းတႆး.
• တင်ႈတႄႇဢဝ်မိူဝ်ႈပိုတ်ႇၸၼ်ႉၸွမ်2016 ပဵၼ်ႁူဝ်ၼႃႈ ၽၢႆႇတိတ်းတေႃႇ ၼွၵ်ႈမိူင်း လႄႈ ၽူႈၶဝ်ႈၸုမ်းၵေႃႇတင်ႈၸၼ်ႉၸွမ်ပုတ်ႉထမိူင်းတႆး၊
• 2018-ထုၵ်ႇယွင်ႈပဵၼ် ႁူဝ်ၼႃႈၽၢႆႇလဵပ်ႈႁဵၼ်း ပိတၵၢတ်ႈ 3 ၵွင် လႄႈပဵၼ်ၶူးသွၼ် ဢၽိထမ်ႇမႃ၊ Head Department of Tipitaka Studies, SSBU.
• 2021 ထုၵ်ႇယုၵ်ႈယွင်ႈပဵၼ် ႁူဝ်ၼႃႈၽၢႆႇႁူင်းတူၺ်းလိၵ်ႈ Director of SSBU’s Library
• 2022 ထုၵ်ႇယုၵ်ႉယွင်ႈပဵၼ် ၵႅမ်ႁူဝ်ၼႃႈ ၽၢႆးပၢႆးပၺ်ၺႃႇ (မဟာဌာနမှူး) Acting Dean of Shan State Buddhist University
• ပဵၼ်ၽူႈၶဝ်ႈၸုမ်းၼႃႇယၵ ၽၢႆႇဢုပ်ႉပိူင်ႇ ၸၼ်ႉၸွမ်ပုတ်ႉထမိူင်းတႆး လႄႈ ၽၢႆႇႁေႃးတြႃး တီႈၸၼ်ႉၸွမ်ပုတ်ႉထ မိူင်းတႆး ပွင်ၵၢၼ်သႃႇသၼႃႇ မီးယူႇတီႈ ၸၼ်ႉၸွမ်ပုတ်ႉထ မိူင်းတႆးယူႇယဝ်ႉ။ Members of Nayaka of SSBU in administrative affairs.